google/wiki40b huggingface dataset:
Gini-koeffisient

Gini-koeffisient er et statistisk mål for statistisk spredning, oppkalt etter den italienske statistikeren Corrado Gini. Vanligvis brukes koeffisienten til beregning av inntektsforskjeller eller formuesforskjeller i en befolkning. Koeffisienten angis som en tallverdi fra 0 til 1, hvor 0 indikerer at alle innbyggerne har akkurat like stor inntekt eller formue, mens tallverdien 1 indikerer at én person eier all inntekt eller formue. Ofte brukes en Gini-indeks for å uttrykke samme verdier som prosent – Sverige har eksempelvis en Gini-indeks på 23,2 % (0,232), og er det landet i verden med mest jevn inntektsfordeling, mens Namibia med 70,7 % (0,707) er det landet i studiene som har hatt skjevest inntektsfordeling.

Gini-koeffisienter for inntekt

Det er gjort studier av land for inntektsfordeling, representert i kartet til høyre. Gini-koeffisienten for hele verden har av ulike forskere vært anslått til mellom 56 og 66.
Mens de fleste land i Europa og Canada har Gini-kindekser på mellom 24 og 36, ligger vestlige land som USA og Mexico med indeksverdier over 40, dvs. skjevere inntektsfordeling. Målene kan bidra til å avdekke forskjeller i sosial velferd og levestandard. Man må derimot huske at koeffisienten ikke sier noe om hvor stor avstanden er mellom høyeste og laveste inntektsnivå, to land med samme Gini-koeffisient kan ha ulik avstand mellom topp og bunn, dvs ulik grad av skjevhet, alt ettersom hvor store gruppene av fattige og rike er som andel av hele befolkningen. I tillegg kan stort innslag av svart økonomi skjule mange inntektskilder hos de fattigste, og derved bidra til å undervurdere deres inntekt i den offisielle statistikken.

Korrelasjon med inntektsnivå

Fattige land med lavt BNP per innbygger, har generelt skjevere inntektsfordeling med høyere Gini-koeffisient, gjerne mellom 40 og 71, mens rike land har jevnere inntektsfordeling og lavere Gini-koeffisient – ofte mellom 24 og 40. Unntakene er USA, Hongkong og Singapore, som har høyt gjennomsnittlig inntektsnivå men likevel skjev inntektsfordeling. I EU og Norden er Gini-koeffisienten generelt stort sett under 30. I året 2005 ble hele EUs Gini-koeffisient anslått til 31, mens EU unntatt de 10 sist innmeldte østeuropeiske landene hadde en verdi på 30. Et land som hadde gjennomført raske og radikale markedsreformer – Estland – hadde samme år en Gini-koeffisient på 35,8.

Inntektsforskjeller i Norge

Statistisk sentralbyrå rapporterte i 2014 at inntektsforskjellene innad i Norge er lave «både sammenlignet med andre europeiske land og i global sammenheng». Sammenlignet med andre OECD-land var ulikheten, basert på tall fra 2010, «minst i Slovenia, Norge og Danmark. Disse landene hadde en Gini-koeffisient – slik OECD måler den – på om lag 0,25. Inntektsforskjellene er noe større i Finland (0,26) og Sverige (0,27). Den høyeste ulikheten innen OECD finner en i USA (0,38), Mexico (0,47) og Chile (0,50).»
Norgesmesterskapet på ski 2017

Norgesmesterskapet på ski 2017 er norgesmesterskapet i de nordiske grenene skihopping, langrenn og kombinert.
Første del av kombinert-NM for menn ble arrangert av Kollenhopp og Øystre Slidre Idrettslag, med hopprenn i Midtstubakken den 18. november 2016 og langrenn på Beitostølen dagen etter. Andre del av kombinert-NM ble arrangert i Granåsen 24. og 25. mars 2017.
Norgesmesterskapet i hopp stor bakke for menn ble arrangert 25. januar 2017 av Byåsen Idrettslag i Granåsen i Trondheim.
NM i langrenn ble arrangert på Lygna fra 2. til 5. februar 2017, og del to arrangeres på Gålå fra 30. mars til 2. april. U23-NM i sprint og 20/30 km ble arrangert 25. og 26. februar på Åsen, og 5/10 km fri teknikk ble arrangert 31. mars på Gålå.

10 km klassisk

Dato: 2. februar
Tid: 11:00
Sted: Lygna Skisenter

Sprint fri teknikk

Dato: 3. februar
Tid: 14:00
Sted: Lygna Skisenter

15 km skiathlon

Dato: 4. februar
Tid: 12:00
Sted: Lygna Skisenter

3 x 5 km stafett

Det ble gått klassisk + klassisk + fri teknikk (KKF). 
Dato: 5. februar
Tid: 12:15
Sted: Lygna Skisenter

Lagsprint fri teknikk

Dato: 30. mars
Tid: xx:xx
Sted: Gålå

5 km fri teknikk

Dato: 31. mars
Tid: xx:xx
Sted: Gålå

30 km klassisk

Dato: 1. april
Tid: xx:xx
Sted: Gålå

20 km fri teknikk U23

Dato: 26. februar
Tid: xx:xx
Sted: Åsen Stadion

Sprint U23

Dato: 25. januar
Tid: xx:xx
Sted: Åsen

5 km fri teknikk U23

Dato: 31. mars
Tid: xx:xx
Sted: Gålå

15 km klassisk

Dato: 2. februar
Tid: 13:00
Sted: Lygna Skisenter

Sprint fri teknikk

Dato: 3. februar
Tid: 14:50
Sted: Lygna Skisenter

30 km skiathlon

Dato: 4. februar
Tid: 13:30
Sted: Lygna Skisenter

3 x 10 km stafett

Dato: 5. februar
Tid: 13:30
Sted: Lygna Skisenter

Lagsprint klassisk

Dato: 30. mars
Tid: xx:xx
Sted: Gålå

10 km fri teknikk

Dato: 31. mars
Tid: xx:xx
Sted: Gålå

50 km klassisk

Dato: 1. april
Tid: xx:xx
Sted: Gålå

30 km fri teknikk U23

Dato: 26. februar
Tid: xx:xx
Sted: Åsen Stadion

Sprint klassisk U23

Dato: 29. januar
Tid: xx:xx
Sted: Åsen

10 km fri teknikk U23

Dato: 31. mars
Tid: xx:xx
Sted: Gålå

Liten bakke (K70)

Dato: 19. februar 2017 
Tid: 10:00 
Sted: Lierberget Hoppsenter

Normal bakke

Dato: 29. oktober 2016 
Tid: 11:30 
Sted: Midtstubakken

Lagkonkurranse mix

Dato: 30. oktober 2016
Tid: 12:00
Sted: Midtstubakken

Stor bakke

Dato: 25. januar 2017 
Tid: 15:30 
Sted: Granåsen

Normalbakke

Dato: 29. oktober 2016 
Tid: 11:30 
Sted: Midtstubakken

Lagkonkurranse

Dato: 30. oktober 2016
Sted: 12:00

5 km Gundersen

Dato: 19. februar
Sted: Lierberget Hoppsenter

10 km Gundersen

Dato: 18. og 19. november 2016
Sted: Midtstubakken/Beitostølen

5 km Gundersen

Dato: 24. mars 2017
Sted: Granåsen

Lagsprint

Dato: 25. mars
Sted: 09:30
Amarapura

Amarapura (burmesisk: ဒခမရပူရ - Pali: de udødeliges by) er en by i Myanmar. Den har omtrent 10.000 innbyggere. Byen ligger øst for elven Irrawaddy 11 km syd for Mandalay, like ved Innwa. Den ble grunnlagt i 1781 under kong Bodawpaya, og var hovedstad i to perioder, 1783–1821 og 1842–1853.
Tamesel

Tamesel (Equus africanus asinus, tidligere også Equus asinus asinus og Equus asinus) er en domestisert form som nå regnes som en underart av afrikansk villesel (Equus africanus). Tamesel er populære arbeidsdyr i mange land, spesielt i landene rundt Middelhavet og i mange land i Midtøsten, Asia og Amerika.
Eslet ble trolig domestisert i Egypt eller Mesopotamia for omkring 5000–6000 år siden og er siden spredd rundt om i verden. I dag (2006) regner man med at det finnes over 40 millioner tamesler i verden. Eslet brukes både som ridedyr, trekkdyr og kløvdyr. I mange land har dessuten eslet spilt en viktig rolle i ulike prosesjoner og ritualer, også som offerdyr.
Tameslets progenitor er trolig nubisk villesel (E. a. africanus) og somalisk villesel (E. a. somalicus). I dag regner man med at det finnes omkring 150–200 (185 i 2006) ulike eselraser. Flest tamesler finnes det i Kina (trolig over 11 millioner), deretter følger Pakistan, Etiopia og Mexico.
Somaliyeey toosoo

Soomaaliyeey toosoo (Somalia, våkn opp) er siden år 2000 den offisielle somaliske nasjonalsangen.
«København» (skoleskip)

Skoleskipet «København» var en femmastet bark (med en B&W diesel hjelpemotor på 508 H/k ) tilhørende Det Østasiatiske Kompagni, som da det ble tatt i bruk  i 1921 var verdens største seilskip. Kaptein på skipets første reise (26. oktober 1921 – 7. november 1922) var kommandørkaptein og teknisk direktør i A/S, Østasiatiske Compagni  (EAC) baron Niels Juel-Brockdorff.
Skipet ble bestilt i 1913, og skroget var ferdig i 1915, men på grunn av første verdenskrig ble byggingen ikke fullført. Skroget ble slept til Gibraltar, omdøpt til «Black Dragon» og ble brukt som kull-lager.
Etter første verdenskrig ble nytt skrog bygget etter de opprinnelige tegninger, og skipet ble endelig ferdig og sjøsatt 24. mars 1921. Skipet forsvant sporløst (under kaptein Hans Ferdinand Andersen) med 59 mann om bord etter at hun forlot Buenos Aires på vei til Australia. Hun skulle da seile gjennom de beryktede roaring forties. Hva som forårsaket «København»s forlis er aldri blitt oppklart.
Krimtsjaker

Krimtsjaker (Кърымчах/Qrımçah, Кърымчахлар/Qrımçahlar) er et tyrkspråklig folk tilhørende jødedommen og bosatt på Krimhalvøya. De nedstammer fra jødiske kolonisatorer som slo seg ned ved Svartehavet i det første århundre f.Kr. De tilhører jødedommens talmudiske retning. Deres språk, som er nært beslektet med krimtatarisk, er nesten utdødd.
I samband med holocaust under andre verdenskrig ble det drept mellom 5 500 og 6 000 krimtjaker.
Det er nå (2013) om lag 1 000 krimtsjaker igjen på Krim.
Ricardo Souza Silva

Karriere

Han har spilt for Nagoya Grampus Eight, Bellmare Hiratsuka, São Paulo, Kawasaki Frontale, Coritiba, CD Nacional, Portimonense, Internacional, Palmeiras og Botafogo.
Gaiziņkalns

Gaiziņkalns er Latvias høyeste punkt, 311,6 moh. Fjellet ligger mellom tettstedene Ergli og Madona, øst i Latvia. På toppen av fjellet står et uferdig og forfallent utsiktstårn. På den ene siden av fjellet er en alpinbakke.
Graham Greene

Liv og virke

Greene ble født i Berkhamsted i Hertfordshire. Han fikk sin grunnskoleutdanning ved Berkhamsted skole, hvor faren var rektor. Deretter studerte han ved Balliol College i Oxford. Hans første utgivelse, en diktsamling, kom i 1925, mens han fortsatt studerte. Etter endt studium begynte han å arbeide som journalist. I 1926 konverterte han til katolisismen, blant annet fordi han var forelsket i Vivien Daryell-Browning, som tidligere hadde konvertert. De giftet seg i 1927.
Som journalist drev han blant annet med filmanmeldelser, inntil han forårsaket nedleggelsen av tidsskriftet han arbeidet for, da han skrev en kommentar om Shirley Temple som førte til erstatningssøksmål.
Hans romaner er skrevet i en realistisk og samtidsrettet stil, og inneholder ofte figurer som strever med lav selvtillit og tvil, og lever under dårlige eller rotløse forhold. Tvilen som kommer frem er ofte av religiøs natur, og speiler Greenes egen katolske tro.
Han var gjennom hele livet opptatt av å kunne reise langt vekk fra England, til det han kalte «ville og avsidesliggende» steder. Han var eventyrsøkende, og etter å ha blitt rekruttert til Secret Intelligence Service av Kim Philby fikk han mulighet til å spionere for Storbritannia i Sierra Leone. Mange av personene han møtte i forskjellige sammenhenger ble modeller for figurer i romanene.
Greene bodde i Vevey i Sveits de siste årene, og ble gravlagt i Corseaux etter sin død i 1991.
I oktober 2004 kom det tredje og siste bind av den offisielle biografien The Life of Graham Greene av Norman Sherry. I biografien kommer det blant annet frem at Greene gjennom hele livet rapporterte til den britiske etterretningstjenesten.
Calomela

Utseende

Middelsstore, avlange, glatte og blanke bladbiller, gjerne rødlige og svarte med metallisk glans.

Levevis

Mange av artene er knyttet til akasier (Acacia spp.).

Utbredelse

Slekten er utbredt i Australia.
Termitaphididae

Utseende

Svært små (2 – 3 mm), flate teger. Kroppen er sterkt modifisert og fasettøyne, punktøyne og vinger mangler fullstendig. Sett ovenfra kan de minne om små skrukketroll, men ingen ekstremiteter er synlige ovenfra. Beina er ganske korte og ikke synlige ovenfra. Kroppen er kledt med korte, tykke børster. Sugesnabelen har lange, opprullede stiletter. Antennene er korte og knebøyde, og består av fire ledd, det ytterste noe forstørret.

Levevis

Familien lever bare under bakken i termittreir, og de ser ut til å være lyssky. Man vet ikke hva de lever av men formen på munndelene kan antyde at de er soppspisere, kanskje lever de på sopp som vokser i termittenes gallerier.

Kjent fra fossiler

To fossile arter er beskrevet fra rav som stammer fra miocen-tiden, én fra Mexico og én fra Den dominikanske republikk.
William Adams Richardson

Bakgrunn

William Adams Richardsons far var Daniel Richardson som virket som advokat og bestyrte hjemstedets postkontor. Moren var Mary Adams fra Chelmsford. Richardson-linjen nedstammet fra Ezekiel Richardson som var en av innvandrerne som slo seg ned i Massachusetts Bay i 1630.
Han studerte ved Pinkerton Academy og Harvard University hvor han ble uteksaminert i 1843. I 1846 fikk han sin Bachelor of Laws fra Harvard, og i perioden 1879 til 1894 arbeidet han som professor ved Georgetown Law School.

Finansminister

I mars 1873 ble Richardson utnevnt til finansminister av president Ulysses S. Grant etter å ha arbeidet som assisterende finansminister under forgjengeren George S. Boutwell ved Department of the Treasury. I hans tid som finansminister i 1873 ble USA rammet av en depressjon på grunn av den hurtige økonomiske ekspanderingen etter den amerikanske borgerkrigen, kalt panikken i 1873. Handelsbankene var som følge av dette motvillige og begynte å dra inn sine lån. Richardson svarte på krisen med å trykke 26 millioner dollar i nye sedler. Lovligheten av dette trekket var uklart, men kongressen brøt ikke inn, slik at krisen ble løst.
På slutten av sin periode som minister ble Richardson involvert i en politisk skandale som gikk på at han hadde leid inn en privat borger til å samle inn diverse skatteunnlatelse på totalt $427 000. Richardson hadde avtalt at innkreveren kunne beholde halvparten av den innsamlede summen, hvorav $156 000 gikk til ham selv og til det republikanske partiet.

Fommer

Etter at han forlot embetet ble Richardson utnevnt av Ulysses S. Grant til tjenestegjøre som dommer i United States Court of Claims, i en periode som varte fra 1874 til hans død den 19. oktober 1896 i Washington, D.C..
Prydrosevikler

Utseende

En middelsstor (vingespenn 15-19 millimeter), brun og hvit vikler. Arten kan ligne mye på andre Notocelia-arter, men kjennes vanligvis lett, i alle fall på nyklekte individer, på at de hvite områdene har et tydelig, rosa skjær. Forvingen er brun ved roten (det brune rotområdet er forholdsvis lite) og i spissen, mens den midtre delen av vingen for det meste er hvit med et rosa fargeskjær. Midt i det hvite området er det vanligvis en mer eller mindre tydelig, C-formet brun tegning.

Levevis

Larvene utvikler seg mellom sammenspundne skudd og blomsterknopper av roser (Rosa spp.), både viltvoksende og dyrkede arter, hyppigst på trollnype (Rosa pimpinellifolia).
De voksne viklerne flyr fra juli til september, og kommer gjerne til lys.

Utbredelse

Arten er utbredt i nesten hele Europa, unntatt de nordligste delene, og i det nordlige Asia.
Trygve Velten

Mercantile

Trygve Velten reddet Mercantile fra å rykke ned i 3.divisjon da de vant 4-2 over Eidsvoll Turn, Trygve med 3 scoringer. Samme året ble han «Årets spiller» og toppscorer med 13 mål.

Drøbak/Frogn

Ble toppscorer i 04` & 05` sesongen med 16 og 19 mål (17 pasninger). I 06` & 07` scoret han 7 (14 pasninger) og 10 (4 pasninger) mål.

Lyn

Skrev under kontrakt med Lyn februar 2008, etter å ha trent med dem i ca. 1 mnd. Debuterte i treningskamp mot det italienske serie A-laget Reggina, med målgivende pasning. Debuterte i Tippeligaen som innbytter mot Ham-kam hjemme den 13. april 2008. Fikk sin første obligatoriske scoring mot Korsvoll i cupen 2. runde. Da han også kom inn som innbytter. Scoret det viktige 1-2 målet etter 85 min, i 1-3 seieren.
Paradis (Bergen)

Paradis er et område og boligstrøk i Fana bydel i Bergen, omgitt av Storetveit, Fantoft og Nattland i nord, Fjøsanger og Nordåsvannet i vest, og Hop, Nesttun og Midtun i sør, som alle utgjør sammenhengende tettbebyggelse som inngår i Tettstedet Bergen. Paradis omfattes av grunnkretsene Paradis og Tveiterås, som hadde til sammen 2 845 innbyggere 1. januar 2014 og et samlet areal på 2,17 km², hvorav 0,11 km² er ferskvann. I tillegg har Storetveit og Hop postadresse Paradis.
På Paradis er det nesten utelukkende villabebyggelse. Her ligger statsminister Christian Michelsens bolig Gamlehaugen, som nå er byens offisielle kongebolig. På Paradis ligger også  
Fantoft stavkirke og Fana brannstasjon. Her lå også skipsreder Hilmar Rekstens bolig (og kontorer), nå kunstmuseum under navnet Rekstensamlingene. 
Barneskolen heter Paradis skole, og like ved denne ligger også Fana gymnas. Steinerskolen i Bergen har lokalene sine i området. På Paradis ligger også Tveiterås skole som er en spesialskole for autister. Det spesialpedagogiske støttesystemet Statped sitt regionkontor vest dekker de tre vestlandsfylkene og har hovedkontor i Sandbrekkeveien 27. Her ligger også Syns- og audiopedagogisk tjeneste for Hordaland.
Mellom 1932 og 1965 var Paradis en holdeplass på Vossebanen, og lå 7,44 km unna Bergen jernbanestasjon. Paradis har i dag holdeplass (Paradis holdeplass) for Bybanen i Bergen, som går mellom Bergen sentrum og Flesland.
Bergen kommune har gjennom en fortettingsstrategi vedtatt som del av Kommuneplanens arealdel i 2006 og 2007 gitt bestemmelser som har dannet utgangspunktet for en områdereguleringsplan som skal legge rammene for en total ombygging av sentrale deler av Paradiskrysset og området rundt det nye bybanestoppet. Planarbeidet har vært kontroversielt med mange protester fra aktive og ressurssterke innbyggere. Reguleringsplanen er ikke vedtatt pr. november 2013, men har vært til offentlig ettersyn to ganger.
Tremila for kvinner i Holmenkollen

Tremila for kvinner i Holmenkollen er det lengste langrennet som årlig arrangeres for kvinner under Holmenkollrennene i Oslo.

Historie

Langløpet for kvinner i Holmenkollen har ikke hatt samme anseelse som femmila for menn. Første gang det i det hele tatt ble gått offisielt langrenn for kvinner under Holmenkollrennene var i 1954, da distansen var 10 km. Det var den eneste distansen for kvinnene fram til VM i Oslo i 1966, da 5 km, 10 km og 3 x 5 km stafett sto på programmet. 20 km for kvinner ble innført i 1981; siden 1988 har distansen vært 30 km. 20 km kvinner inngikk i VM i Oslo i 1982, mens 30 km  inngikk i VM i 2011. Siden 1982 har lagrennene under Holmenkollrennene inngått i verdenscupen; unntaket var langrenn under VM 2011, som i motsetning til løpene i 1982 ikke var en del av verdenscupen.
Sesongen 1985/86 begynte man å skille mellom langrenn i fristil (skøyting) og klassisk stil, og 20/30 km i Holmenkollen har siden gått i begge stilarter, med en liten overvekt (til 2014) av løp i klassisk stil. Det ble ikke arrangert langløp for kvinner i Holmenkollen i 1986 og 1989–94, inkludert 1990 og 1992, da snømangel gjorde at langrennene måtte flyttes til Vang ved Hamar. I 2009 var Holmenkoll-anlegget under ombygging til VM i 2011, og langrennsøvelsene under Holmenkollrennene ble erstattet av verdenscuprenn i Trondheim.
Siden 2010 er 30 km i Holmenkollen blitt avviklet med fellesstart.
SKAI-TV

SKAI-TV er et norsk humorprogram av og med KLM og Stine Kjelland-Mørdre som ble sendt på NRK fra 1988 til 1989. Tittelen er et henspill på det syntetiske skinnstoffet skai (ofte brukt på skinnmøbler) og Sky Channel, en britisk tv-kanal som var populær i Norge på den tiden. Regien var ved Helge Lyngstad.
SKAI-TV sies å være den beste TV-serien med trioen med klassikere som f.eks. Orion veltes og Bare hvisvass hvor det sistnevnte var med publikum tilstede med bl.a. det da nystartede KLM Fanklubb (etablert i august 1988), TV-serien ble vist for fanklubbens medlemmer og Knut Lystad og Lars Mjøen på Frogner kino da fanklubben hadde 20-årsjubileum i 2008. 
Dette var også KLM's eneste TV-samarbeid med den unge komikeren Stine Kjelland-Mørdre som druknet i Akerselva 17. mai 1990 bare 29 år gammel.
Rhagium

Utseende

Middelsstore til ganske store (10-26 mm), slanke, mer eller mindre brunspraglete trebukker med korte antenner. Hodet og pronotum er mye smalere enn dekkvingene, som har markerte, rettvinklede skuldre. Antennene er mindre enn halvparten så lange som kroppen. Pronotum har en kraftig pigg på hver sidekant, og er omtrent like langt som bredt. Beina er forholdsvis lange og kraftige, samme farge som resten av dyret.

Levevis

De fleste av artene har larver som utvikler seg under barken på nylig døde trær. Fordi utviklingstiden gjerne er forholdsvis kort kan de også gjøre seg nytte av nyfelt tømmer. De voksne billene er livlige dyr som løper raskt og gjerne flyr i solskinn om våren. De besøker av og til blomster. Når billene blir forstyrret, strekker de forkroppen skrått oppover, de kan da virke nesten aggressive men er helt harmløse for mennesker.
Drymochares

Utseende

Nokså små, avlange, svarte trebukker. Antennene er rundt to tredjedeler så lange som kroppen. Oversiden er tett punktert og litt blank. Pronotum er bredest i den fremre halvdelen, avsmalnende bakover. Dekkvingene er litt rundede, kraftig punkterte.

Utbredelse

Slekten er utbredt i Sør-Europa inkludert den asiatiske delen av Tyrkia.
Artur Lundkvist

Svenska Akademien

Lundkvist ble innvalgt som medlem av Svenska Akademien 2. mai 1968 og tok sete på stol nummer 18
20. desember samme år.
HTC Tilt 2

HTC Tilt 2 er en Windows Mobile-basert mobiltelefon (smartphone) som blir produsert av HTC. Den ble lansert i februar 2009, og var i salg fra mai samme år. Den er en modifisert versjon av HTC Touch Pro2, med bl.a. endret design, og i forhold til Touch Pro2 mangler den sekundært kamera, samt at Bluetooth er versjon 2.0, ikke 2.1.
Mobilen har utskyvbart QWERTY-tastatur, en 3,6 tommer stor resistiv touchskjerm, og har bl.a. GPS, wi-fi og et kamera med 3,15 megapiksler.
Patricia (sommerfugl)

Levevis

Som de aller fleste Danainae er disse sommerfuglene giftige, og signaliserer dette med et karakteristisk utseende.

Utbredelse

Slekten er utbredt i det vestlige Sør-Amerika fra Colombia i nord til Bolivia i sør.
Assur (person)

Assur var ifølge Bibelen en sønn av Sem. Han har blitt regnet som stamfar til assyrerne, og navnet Assyria sies å komme fra hans navn.
Amazing Race (Frankrike)

Produksjon

23. mars 2012 ble det annonsert at den franske fjernsynsselskapet Canal+ hadde fått rettigheter til å lage en fransk versjon av den amerikanske realityserien The Amazing Race. Serien ble produsert av Shine Frankrike i samarbeid med ABC Studios, distribuert av The Walt Disney Company Frankrike og sendt på kanalen D8. Programleder for den franske versjonen var sportsjournalisten og radio- og TV-programlederen Alexandre Delpérier. Premien for å vinne Amazing Race, var €50 000.
Amazing Race strakk seg 50 000 km gjennom syv land på fem kontinenter i løpet av 24 dager. Innspillingen av sesongen startet 30. juni og ble avsluttet 23. juli 2012. De forente arabiske emirater, USA, Brasil og Sør-Afrika var noen av landene som ble besøkt. Dette var første gangen at en av de internasjonale versjonene av The Amazing Race besøkte USA. 
I motsetning til den originale, amerikanske versjonen, er den franske versjonen mer fortellende og informativ i innhold hvor de flere ganger i hver episode stopper kappløpet for å gi seerne informasjon om kulturen og livet ved de ulike destinasjonene de besøkte. Også forskjellig fra den amerikanske versjonen er at lagene mottar sin første ledetråd for neste etappe ved pit-stop ved den forrige etappen. Lagene får også vite sin neste destinasjon før de selv åpner deres neste ledetråd. Lagene begynner normalt ikke etappene ved pit-stop, men blir heller sluppet løs, hver for seg, ved lufthavner eller startet etapper ved hotellet de overnattet på.
Nässjö IF

Nässjö IF er en idrettsklubb, grunnlagt i 1899 og som holder til i Nässjö i Sverige. Klubben ble svensk mester i bandy for herrer i 1949.